Waititi RawiriRAWIRI WAITITI (Co-Leader—Te Pāti Māori ): Thank you The Prophet".Hikinuku e hikirangi eHīkina te toki e hahau atu nei e hoehoe atu rā i te wao tapu nui a Tāne.Ko toki nui ko toki roa ko toki taruaitū ko te toki nā wai ko te toki nō aitua turakina te pou ka rongo te pō ka rongo te ao.Apakura tangi te wiwini apakura tangi te wawana.Tangi kotokoto ki ō tāngata kia hū anga ko te tangi a te Kura kākāKo Maiki nui ko Maiki roa ko ia hukahukaTaparere tū ki te moana ka taparere tū ki a TangaroaTūria te uretapu i RangitotoTūria te tahuna tapu i RangatatauTūria ki pitoria te puna mōteateaTūria ki utukina te puna mārakerakeKo kokomako e kō ko kokomako e kōKo te hautapu ka rere ki te kai ngā MatarikiKa tapa reireia koiatapaKa tapa konunua koiatapaKa tapa tukuna ki te kawa tapu a Rangi e tū nei a Papa e takoto neiWhāno whāno haramai te toki ō haumi e hui e taiki eKo te wehi ki a Īhoa ora o ngā mano. Nāna hoki i tīkaro i tōna pononga kia tau ki tōna uma piri ai. Nōreira e te Rangatira e te hoa Fa'anānā Efeso Collins haere. Haere atu koe i runga i te ara kōrero kua parangia e te tini e te mano. Ki ō mātua tīpuna kua taka ki te pō ki a rātou kei te marae nui o te rangi e whanga mai nā. Whoatu rā koe ki tua o reitū ki tua o reiao ki te huinga o te Kahurangi ki te kāhui Matariki. Ki a Rēhua kaitangata ki a Autahi hupenui. Ko koe tērā e whakatete mai ō mātua tīpuna e pōhiri nei i a koe waiho mātou ki muri nei e tangi nei e hakū nei e mōteatea nei. Haere e te hoa. Ka noho au ki roto i taku reo te reo e kawe nei ōku mātua tīpuna i te moana nui ā Kiwa.Kia kauka rawa au e kuhu ki roto i te reo e tāmi nei i a tatou i roto i ngā taumaha. Hakoa kāore koutou e mōhio ki tēnei reo kei te mōhio ki te wairua e kawe nei e aowa i tēnei wā. Ki tērā o tatou ki a Efeso me ngā honohonotanga ngā tawatawainga kei waenganui i a tatou. Te karakia tawhito i whakatakotoria i mua i a koutou i mua i te Whare i tēnei rā. Ko ngā wāhi kei roto i tērā karakia nō Hawaiki rānō. Ngā wāhi te reo e kawe nei ōku mātua tīpuna e kawea nei mai i Hawaiki rānō. Ae ko te moana nui a Kiwa tēnā te Hawaiki nui te Hawaiki roa kei tūa atu te Hawaiki pāmāmāo kei tua noa atu. Ānei e mihi nei ki ngā here ki ngā whakapaparanga ki ngā tawatawainga e here nei i a tatou i tēnei rā. Ki a koe e Fia ki tō whānau ki ō tamāhine nei rā te tangi e hoa nei rā te tangi. Hakoa kua riro te kikokiko o Efeso ko tōna wairua ka kawe nei e koutou ko tō whānau ki roto i te whatu manawa i ngā wā katoa. Ki tōna māmā ki tōna kōka ka tangi hoki i runga i te āhuatanga i tāhaengia te rā a tō tama. Wērā kōrero ehara i te kōrero whakaparahako ēngari he kōrero whakanui a ōku mātua tupuna nā tō tama tō rā i tāhae. Nōreira e moe Efeso nei rā te iwi e tangi nei e hakū nei. Ki te whānau o ngā Kākariki nei rā hoki te mihi ki a koutou. Reipa tēnā anō hoki koutou ngā manuhiri kua tae mai nei i tēnei rā tēnā koutou tēnā koutou kia ora tatou katoa. [All glory to the almighty god. It was he who plucked his descendant and placed him in his embrace. And so dear esteemed leader dear friend Fa'anānā Efeso Collins farewell. Go well with the sentiments that have been expressed by the multitudes. To your forefathers who have passed to them that are awaiting your arrival in the heavenly skies above. Go well beyond the skies to the star constellations to Matariki. To Rēhua Kaitangata to Autahi Hupenui. Your ancestors will be there to welcome you leave us behind to mourn to cry to grief. Farewell dear friend. I will remain in my language the language spoken by my ancestors of the Pacific Ocean. I will not speak in the language that supresses us. Although you don't understand my language you understand the nature of what is being said. To that of us Efeso and the relationships and connections between us. The incantation of ancient times that I chanted in this House before you mentioned sacred places of Hawaiki. The places the language of my ancestors brought here from Hawaiki. Indeed that is the Pacific Ocean Big Hawaiki the great Hawaiki which is further out and then the Hawaiki Pāmāmao speaks of even further out. Here I stand and acknowledge the relationships and genealogy that tie us together.To you Fia and your family your daughter I express my sentiments dear friend here I mourn. Although Efeso's physical manifestation is gone his spirit will remain with you and your family always in your thoughts and hearts. To his mother condolences your day has been taken away from your son. What I say isn't to degrade but it is an expression of honour by my ancestors. It is your son who stole your day. And so sleep well Efeso here is the nation in mourning and in grief. To the Green family I acknowledge you as well. Labour I honour you the visitors who have arrived here today thank you all once thank you all twice and kia ora everyone.]"